Diari Oficial de la Generalitat Valenciana


Sumari del DOGV 6932, del 28-12-2012 (2012/11421)

Subhasta d'un bé immoble a València.
------------------------------------

### Dades del document

Número de DOGV
:   6932

Data del DOGV
:   28-12-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/11891


Organisme emissor
:   Notaria de Emilio V. Orts Calabuig

Tipus de document
:   Subhasta

Subhasta d'un bé immoble a València. [2012/11504]  
Emilio Vicente Orts Calabuig, notari del Col·legi de València, amb residència a la capital, faig saber:  
Que en la meua notaria, sítia a València, carrer Monges de Santa Caterina, número 8, planta 3.ª i 5.ª, es tramita venda extrajudicial, d'acord amb l'article 129 de la Llei Hipotecària i subjecta al procediment previst en els articles 234 a 236.o del Reglament Hipotecari i el Reial Decret Llei 6/2012, de 9 de març, al tractar-se de vivenda habitual, de la finca hipotecada següent:  
Urbana. Vivenda en planta baixa, assenyalada amb la porta número tres de l'escala de la casa número dotze en el carrer Vall de Laguar; consta de distribució pròpia per a habitar amb un corral descobert en la seua part posterior; ocupa una superfície aproximada de setanta-huit metres quadrats, dels quals tretze metres quadrats corresponen al corral; limita, mirant des del carrer esmentat: enfront, vivenda porta número dos, replanell d'escala i celobert; a la dreta, vivenda de l'altre cos d'obra; a l'esquerra, replanell d'escala, celobert i vivenda porta número quatre; i al fons, general de l'edifici.  
Quota: 0,85 per cent.  
Radicació: forma part, en règim de propietat horitzontal, d'un edifici situat a València, carrer Vall de Laguar, número 12.  
Inscripció: en el Registre de la Propietat de València número 5, tom 1.092, llibre 677, foli 66, finca número 18.681.  
Atés que és procedent la subhasta de la finca, se'n fan saber les condicions:  
Tindrà lloc en la meua notaria a través d'una única subhasta el 31 de gener de 2013 a les 09.30 hores, sent el tipus base de 125.164,93 euros. No obstant això: Primer. Si es presenten postures per un import igual o superior al 70 per cent del tipus base, s'entendrà adjudicada la finca a qui presente la millor postura. Segon. Quan la millor postura siga inferior al 70 per cent, el deutor podrà presentar, en el termini de 10 dies, tercer que millore la postura, oferint quantitat superior al 70 per cent del tipus base o encara que sent inferior a este import, siga suficient per a la completa satisfacció del dret de l'executant. Tercer. Transcorregut els 10 dies sense que el deutor exercite el seu dret, el creditor podrà demanar, dins del termini de cinc dies, l'adjudicació de la finca per import igual o superior al 60 per cent tipus base. Quart. Si el creditor no en fa ús, s'entendrà adjudicada la finca a qui presente la millor postura, sempre que supere el 50 per cent tipus base, o sent inferior, cobrisca la quantitat reclamada per tots els conceptes. Quint. Si en l'acte de subhasta no hi haguera cap postor, el creditor podrà, en el termini de 20 dies, demanar l'adjudicació per import igual o superior al 60 per cent del tipus base. Sext. Si el creditor no fera ús de la facultat anterior, caldrà ajustar-se al que preveu l'article 236.n del Reglament Hipotecari.  
Així mateix, comunique que al ser la finca objecte d'execució la vivenda habitual del deutor, segons el que disposa el Reial Decret Llei 27/2012, de 15 de novembre, de mesures urgents per a reforçar la protecció als deutors hipotecaris, el deutor podrà acollir-se quan es trobe en els supòsits d'especial vulnerabilitat i en les circumstàncies econòmiques previstes en l'article 1 del reial decret llei, cosa que este podrà acreditar en qualsevol moment del procediment d'execució hipotecària i abans de l'execució del llançament, davant del jutge o el notari encarregat del procediment, per mitjà de la presentació dels documents a què fa referència l'article 2 del reial decret llei.  
La documentació i el certificat del registre a què es referixen els articles 236.a i 236.b del Reglament Hipotecari poden consultar-se en la notaria de dilluns a divendres de 09.00 a 13.00 hores. S'entendrà que tot licitador accepta com a suficient la titulació aportada. Les càrregues, els gravàmens i els assentaments anteriors a la hipoteca que s'execute continuaran subsistents. Els licitadors hauran de consignar, prèviament a la subhasta, en la notaria, una quantitat equivalent al 30 per cent del tipus base, per mitjà de xec bancari a nom del notari. Podran fer-se postures per escrit en plec tancat, acompanyades del justificant del depòsit previ, fins al moment de la subhasta. Només l'adjudicació a favor del creditor requeridor o la rematada a favor d'este o d'un creditor posterior podrà fer-se cedint a un tercer.  
  
València, 10 de desembre de 2012.- El notari: Emilio Vicente Orts Calabuig.